GiliGold/VAD_KnessetCorpus huggingface dataset:
עידו עשת: זאת אומרת שרק לגבי חברות אלה או גופים אלה ניתן יהיה לחתום הסכם מסגרת.
עידו עשת: זו הנקודה.
אביגיל זרביב: אני רוצה להמשיך: 60א – מינויים בתאגידים ובגופים אחרים שהוקמו בחוק: "על אף האמור בסעיף 60, יחולו הוראות סעיפים...
אביגיל זרביב: לעניין מינויים לכהונה בתאגידים שהוקמו בחוק, ובגופים אחרים שהוקמו בחיקוק, בשינויים המחויבים לפי העניין המפורט להלן, והכל אם המינוי נעשה בידי הממשלה או בהמלצתה".
אביגיל זרביב: אני, ברשותכם, רוצה לדייק יותר.
אביגיל זרביב: סעיף 60 בהגדרה שצויינה יחול על גופים שאינם חברת מניות אבל לא על גופים אחרים שהוקמו בחוק.
אביגיל זרביב: דהיינו – מטרתו להתמודד עם אגודות שיתופיות, עם עמותות וכיוצא באלה.
אביגיל זרביב: סעיף 60א' נועד לטפל בתאגידים הציבוריים, והגדרתם: גופים שהוקמו בחיקוק.
עידו עשת: לעניין המינויים שלהם.
עידו עשת: 60א' אינו רלבנטי מכיוון שהתקנות מפנות להגדרה של 60, ולכן – מה שמוגדר ב- 60, זו ההגדרה הרלבנטית.
אביגיל זרביב: אז ממילא זה לא יחול על תאגידים ציבוריים.
אביגיל זרביב: בסדר, נפתרה הבעיה.
מנחם בן-ששון: לשכת עורכי הדין יכולה לעשות את המכרזים, אבל היא לא חייבת.
עומר דקל: גם צריך לשים לב שזה, למשל, לא יחול על המוסד לביטוח לאומי, שהוא תאגיד סטטוטורי.
מנחם בן-ששון: רגע, זה חשוב לי מאד.
מנחם בן-ששון: למה זה לא יחול עליו?
מנחם בן-ששון: ואז הוא יכול להשיג פטורים בצורה פשוטה יותר?
יואל בריס: יש תקנה 3.7 שעוסקת בהתקשרות בין הממשלה לבין תאגיד סטטוטורי בתחום הפעילות של התאגיד הסטטוטורי.
מנחם בן-ששון: השאלה שלי היא אחרת: האיגוד הסטטוטורי, כשהוא פונה ליועץ, והביטוח הלאומי פונה להרבה יועצים.
מנחם בן-ששון: מה היא חובת המכרז ומה הפטור?
קריאה: יש עליו חובת מכרז כמו על הממשלה.
יואל בריס: ההבדל המרכזי הוא ששם – כמו בחברות הממשלתיות.
יואל בריס: שם ועדת המכרזים היא ועדת הפטור, והמנכ"ל הוא החשכ"ל.
מנחם בן-ששון: זה אם נעבור בסעיף 10א את המשוכה שעוד לא עברנו.
יואל בריס: זו אחת מ- 5 שאלות פתוחות, עקרוניות – זה החלת הוראת השעה על גופים ציבוריים אחרים.
יואל בריס: אנחנו מגיעים ל - 10א שהוא בלב של המקטע השני של המהפכה.
יואל בריס: המקטע הראשון היה עד הוראת השעה.
יואל בריס: במקטע של הוראת השעה, ועדת הפטור המשרדית היא בוודאי בלב בעניין.
יואל בריס: נתחיל בקריאה.
יואל בריס: תקנת משנה (א) מדברת על הרכב ועדת הפטור המשרדית.
יואל בריס: (קורא את תקנה 10א(א))
עידו עשת: הם והם בלבד.
יואל בריס: אין מינוי של הוועדה.
יואל בריס: היא קיימת.
יואל בריס: (ממשיך בקריאה – 10א(2) -זה גם אגב שאלת בתי החולים הממשלתיים.
יואל בריס: כלומר, יהיו יחידות כוועדות פטור בבתי החולים הממשלתיים.
יואל בריס: שר הבריאות יכול להגיד שבהתקשרויות כאלה ובסכומים כאלה – מה שהוא ירצה, זה יעלה לוועדת הפטור המרכזית 10א(3) - עניין ספציפי שנגע לענייני דרגה במשטרה, בשירות בתי הסוהר – יש פטורים מסוימים שהם דווקא הרווחים, שמחייבים אישור של המפכ"ל או של ראש שירות בתי הסוהר.
יואל בריס: לכן נוצר מצב שרצו שלא יהיה ערר על עניינים של המפכ"ל, לכן – לגבי שני אלה נקבע הסעיף הזה.
יואל בריס: (קורא את סעיף 10א(3))
עידו עשת: הכוונה לבעל דרגה מקבילה – לא זהה, נכון?
יואל בריס: אולי נכון לומר "מקבילה".
יואל בריס: כלומר, אם יש מצב שיש החלטה של ועדת מכרזים לפי 3(20)- כלומר, אני צריך לרכוש ציוד מבצעי, ורוצים לרכוש את הציוד המבצעי הזה בפטור ממכרז, כי יש צורך חיוני בכך, היום המצב הוא שוועדת המכרזים מקבלת את אישור המפכ"ל ועם האישור היא הולכת לוועדת הפטור במשרד האוצר.
יואל בריס: אבל, אם תהיה החלטה כזו של ועדת מכרזים, שהיא צריכה ללכת לוועדת הפטור המשרדית שבה יושב, כזכור, ניצב, אז שלא יהיה מצב שהמפכ"ל חתם לוועדת המכרזים ואז הניצב ניצב עליו, על המפכ"ל, אלא – הולכים מוועדת המכרזים אל ועדת הפטור המשרדית ורק אז מגיעים אל המפכ"ל.
יואל בריס: היה חשוב להם העניין של שמירה על ההיררכיה של הדרגות.
יואל בריס: אין מצב שבו מישהו בתוך המערכת יושב בערר או בשיקול על החלטה של המפכ"ל.
מנחם בן-ששון: תהיה לי התייחסות לכך.
יואל בריס: (ממשיך בקריאה).
יואל בריס: כל אלה מגיעים לוועתד הפטור המשרדית.
יואל בריס: (ממשיך בקריאה) – גם כשהיא נותנת את הפטור, ועדת הפטור יכולה להגיד - - (ממשיך בקריאה) – זה ל - -ההוראה בחוק הפרשנות שכאשר מטילים תפקיד על חבר בני אדם, רוב הוא קוורום.
יואל בריס: במקרה זה – הקוורום הוא נוכחות מלאה, שכן – כל אחד מביא את המטען הייחודי בהקשר הזה.
מנחם בן-ששון: מה המשמעות של "תכריע"?
יואל בריס: זה קשור לתפיסה הכללית שבעניינים משפטיים, עמדתו של היועץ המשפטי לממשלה היא הקובעת עבור הממשלה.
יואל בריס: לכן, אם יועץ משפטי מביע עמדה משפטית.
יואל בריס: למשל – הוא אומר שמשהו איננו בסמכות ועדת הפטור, או – הפרשנות שאתם נותנים לתקנה 3(30) היא פרשנות לא נכונה.
יואל בריס: על זה, על הפרשנות המשפטית הזו אפשר לפנות רק ליועץ המשפטי - - (ממשיך בקריאה – סעיף (ו) – זה החריג היחיד למה שאמרנו בתקנת משנה (א) שהנוכחים הם, והם עצמם – בכל זאת, כלל ניגוד העניינים גובר.
יואל בריס: הסיבה שלא הגדרנו את המונחים האלה כאן היא כי הם יוגדרו בחוק, ולכן אפשר להשתמש בהם גם בתקנות.
יואל בריס: "לעניין זה, "קרוב" ו "בעל עניין" – כהגדרתם בתקנה 10(ג)" – לדעתי – זו טעות.
יואל בריס: היתה כוונה להוריד את זה.
יואל בריס: זה כבר איננו מוגדר ב – 10(ג), זה מוגדר בחוק.
עידו עשת: למה מחקת?
יואל בריס: ההגדרות יהיו בחוק.
יואל בריס: גם ב- 10(ג)- אני מפנה ל- 10(ג), ואין שם הגדרה.
עידו עשת: אני חושב שיש.
יואל בריס: אז נשאיר בינתיים.
יואל בריס: (ממשיך בקריאה- סעיף קטן (ז)(1) ו- (2).
יואל בריס: הרעיון הוא שהחלטה, שאם היא לא היתה בהוראת השעה היתה טעונה אישור חשב כללי, אז השגה עליה תהיה אצל החשב הכללי.
יואל בריס: כלומר- מה שאלמלא ועדת הפטור היו הולכים לחשב הכללי, עכשיו הלכו לוועדת הפטור המרכזית ויש השגה, אז ילכו בהשגה לחשב הכללי.
יואל בריס: מה שאילולא ועדת הפטור המשרדית היה הולך לוועדת הפטור המרכזית – אם יש עליה השגה היא תלך לוועדת הפטור המרכזית.
יואל בריס: זה ההיגיון שבסעיף.
יואל בריס: השאלה היתה האם כיסינו בדיוק, כיוון שמה שעשינו פה – הוא שאמרנו את כל הדברים שאילו לא היה ה- 2.5 מיליון, כי ה- 2.5 מיליון, כזכור – זה על החלטות של חשב כללי, הורידו רק עד 2.5 מיליון בוועדת הפטור המשרדית, והדבר השני – אמרנו שיש את תקנות 3() ו- 3(5).
יואל בריס: נשאלנו האם אין אפשרות שפיספסנו משהו.
יואל בריס: אז אנחנו סורקים לראות אם יש משהו שפיספסנו.
יואל בריס: כרגע אנחנו לא חושבים שפספסנו, אבל אם פספסנו – אז נתקן, זה עניין של נוסח.
יואל בריס: (ממשיך בקריאה – סעיף (ז)(3).
יואל בריס: זה לוחות הזמנים, והעברת הסמכות במצב שבו הם לא עמדו בלוחות הזמנים האלה.
יואל בריס: (ממשיך בקריאה – סעיף (ח) ו-(ט).
יואל בריס: כלומר, אם זו התקשרות דחופה, ברגע שמעלים את זה לאתר האינטרנט אפשר לבצע את ההתקשרות, והתקשרות אחרת תהיה – 3 ימים, וזה במפורש נועד לאפשר למי שרואה את עצמו נפגע מהפטור הזה, אפשרות לתקיפה מנהלית ומשפטית כפי שהוא יראה לנכון.
יואל בריס: (ממשיך בקריאה – סעיף (י).
יואל בריס: - אני אסביר.
יואל בריס: יש, לבד מוועדות המכרזים המשרדיות – ועדת משרדים בין משרדית, ויש ועדת מכרזים מיוחדת.
יואל בריס: ועדת מכרזים בין משרדית - יושב בראשה סגן חשב כללי וחברים בה נציגים מהמשרדים השונים.
יואל בריס: ועדת מכרזים לצורך העניין – לבית חולים אשדוד, יושבים בה נציגי חשב הכללי, נציגי אגף תקציבים, נציגי משרד הבריאות ונציגי מנהל מקרקעי ישראל.
יואל בריס: כל הגורמים הרלבנטיים יושבים בוועדה אחת.
יואל בריס: ועדת מכרזים מיוחדת היא ועדת מכרזים שיש לה פרויקט מיוחד, או תחולה מיוחדת.
יואל בריס: היא לא בהכרח ועדת מכרזים בין משרדית, אבל, למשל – ועדת המכרזים לבניית קריות ממשלה או לבניית בתי משפט היא ועדת מכרזים של משרד האוצר אבל היא ועדת מכרזים מיוחדת.
יואל בריס: יושב בראשה סגן חשב כללי.
עידו עשת: לא מחקתם את זה?
יואל בריס: לא, אי אפשר.
יואל בריס: לגבי שני אלה היתה שאלה – מי יכול להיות ועדת פטור משרדית.
יואל בריס: אין ועדת פטור משרדית לוועדה בין משרדית.
יואל בריס: לכן עולים ישירות לוועדת הפטור המרכזית בכל עניין.
יואל בריס: זו הכבדה מסוימת על ועדת הפטור המרכזית אבל באיזונים – זו ההחלטה.
מנחם בן-ששון: נתחיל מההתחלה – 10א.
מנחם בן-ששון: אנחנו מבינים מה ההגיון.
מנחם בן-ששון: אני רק רוצה לשאול – מה קורה עם בתי חולים של קופת חולים?
מנחם בן-ששון: היית צריך לתת לנו תשובה.
יואל בריס: קיבלתי אתמול את התשובה הסופית.
יואל בריס: המקבילה של יחידות סמך.
יואל בריס: מר יואל לפשיץ, סמנכ"ל לפיקוח על קופות חולים במשרד הבריאות אישר את בקשת הקופות שבתי חולים ויחידות שפועלות בתקציב כספים סגור, האישור של הפטורים באותה יחידה יהיה בידי מנהל אותה יחידה ולא בידי מנהל קופת החולים.
יואל בריס: ולכן, בנוסח שהבאנו יש את ההצעה הזו מוטמעת.
סלה עטר כץ: לגבי 10א (2) – ההפניה המורכבת מבעלי התפקידים כאמור בפסקה קטנה (1)- צריך להיות כתוב "ביחידת הסמך".
מנחם בן-ששון: אני לא חושב שיש בעיה עם זה.
יהודה רון: אני רוצה להציג את האבסורד שנוצר.
יהודה רון: ברשותך, אני אחזור – הספקתי לדבר גם עם היועצת המשפטית של משרד המשפטים, והיא הבינה את הסוגיה.
יהודה רון: יחידות הסמך, לצורך העניין- בתי החולים, יש להן סמכות למכרזים, כמובן גם לפטור – בהיקף של בין חצי מיליון למיליון וחצי.
יהודה רון: ועדות המכרזים שלהם לא יכולים לעשות מכרזים בהיקף של מעל מיליון וחצי.
יהודה רון: לצורך זה, קיימת במשרד הבריאות ועדת מכרזים מרכזית שבעצם עושה את כל העבודה.
יהודה רון: מה יוצא מסיטואציה כזו?
יהודה רון: ועדת הפטור בבית החולים- הוועדה הזו תהיה מוסמכת – נניח ב"איכילוב", אני מניח שהיא תהיה מורכבת מאותם אנשים שהם ועדת המכרזים, כי זה הגזבר, היועץ המשפטי ומנהל בית החולים.
יהודה רון: זאת הוועדה.
יהודה רון: הוועדה הוועדה הזו תהיה מוסמכת לאשר עד מיליון וחצי.
יהודה רון: ועדת העל, של המשרד, מוסמכת לאשר עד רק עד 45 אלף, כי השאר הולך למנהל הכללי.
יהודה רון: אבסורד.
יהודה רון: עכשיו נלך לעניין הבא.
יהודה רון: ואין לנו שום עניין להעביר פטורים מבית החולים מבית החולים למנכ"ל משרד הבריאות וליועץ המשפטי.
יהודה רון: חד משמעית.
יהודה רון: אנחנו רוצים לתת להם את הסמכות.
יהודה רון: אז נוצר כאן אבסורד שוועדת המכרזים ה "על", שהיא לא מוגבלת, יכולה לאשר עד 45 אלף.
יהודה רון: עכשיו אני אלך למקרה של קופת חולים.
יהודה רון: קופת חולים אמנם לא כפופה מנהלית למשרד הבריאות אבל מנכ"ל המשרד חולש על כל המערכת.
יהודה רון: אז במקרה של קופת חולים – מנהל בית החולים הוא הפטור.
יהודה רון: כך הבנתי, לא?
יהודה רון: זה מה שנאמר כאן - -
קריאה: ועדת המכרזים בטעון אישור מנכ"ל.
יהודה רון: זה מה שנאמר כאן.
יהודה רון: בקופת חולים, בכל אופן, הם לא מגיעים לחשב הכללי.
יהודה רון: בעצם, כל הפטורים נעשים בידי מנהל הקופה.
עידו עשת: וועדת המכרזים של הקופה, באישור המנכ"ל.
יהודה רון: ופה מנכ"ל משרד מוסמך עד 2.5 מיליון שקל.
יהודה רון: אז יש פה איזושהי בעיה שחייבים לתת עליה את הדעת.
יהודה רון: זה לא סביר, במערכת הזאת, שהמערכת המרכזית שמופקדת על בתי החולים - -
מנחם בן-ששון: אני מבין את השאלה.
מנחם בן-ששון: זאת לא שאלת המדרג הסמכותי, שנגיע אליה, אלא סעיף המדרג הכספי.
יואל בריס: אין כאן אבסורד כלל.
יואל בריס: גם בוועדת המכרזים העליונה- של המטה, יש ועדות מכרזים של מטה משרד הבריאות ויש ועדות מכרזים של יחידות הסמך - אם יישבו בה המנכ"ל בעצמו, החשב והיועץ המשפטי – אז נכון שהדיון יתנהל כך: תהיה הצבעה ראשונה של ועדת המכרזים, שבה צריך רוב של חמישה חברים, ואז, מייד מתחת לזה יוכלו לחתום שלושת החברים הבכירים, אבל בשני הבדלים: אחד, הם מקבלים עכשיו אחריות אישית כנושאי משרה אלה לפטור, ושנית – נכנס כל מנגנון הערר שצריך את נוכחות שלושתם, קודם כל, מה שאין כן בהכרח בוועדת המכרזים.
יואל בריס: כל אחד מהם יכול לערור במצב שיש רוב קולות.
יואל בריס: ביחידת הסמך – אותו הדבר.
יואל בריס: האבסורד, כביכול, נוצר מזה שבפועל, בוועדת המכרזים של מטה משרד הבריאות לא יושבים – לא מנכ"ל משדר הבריאות, לא חשב משרד הבריאות ולא היועץ המשפטי של משרד הבריאות, אלא נציגיהם.
יואל בריס: דווקא נדמה לי שהחשב כן יושב.
יואל בריס: אבל יושבים שניים אחרים ששולחים נציגות, וגם החשב יכול לשלוח נציגות, אם הוא חפץ בכך.
יואל בריס: ולכן שם – זה יצטרך לעבור בעוד גוף בוועדות הפטור של יחידות הסמך כיוון שאלה אותם אנשים עצמם.
יואל בריס: הרי מה החלופה האחרת?
יואל בריס: שנאמר שאין ועדות פטור ביחידות הסמך.
יואל בריס: זה ודאי לא המטרה.
יואל בריס: בשעתו היתה אפילו איזושהי קפידה על זה שאמרנו שמנכ"ל משרד הבריאות יוכל להגיד שזו לא יחידת הסמך אלא השר.
יואל בריס: שר הבריאות יוכל להגיד שדברים מסוימים יעלו.
יואל בריס: אז מה החלופה, שנאיין את כל המהפכה בגלל איזשהו מצב בפועל שפה יושבים נציגים ופה – לא?
יואל בריס: שלא נקים ועדת פטור ביחידות הסמך?
יואל בריס: למרות שאני שומע את הדברים בפעם החמישית והשישית, אני מתקשה להבין לאן הם מובילים ומה התוצאה היוצאת מהם.
יואל בריס: לעניין קופת החולים – ההשוואה היא בכלל, כמובן, לא השוואה.
יואל בריס: גם היום, קופת חולים כמו כל הגופים שהם עצמאיים מהממשלה, חלק מהעצמאות הניהולית שלהם מתבטאת בכך שכל מנגנון הפטור הוא פנימי.
יואל בריס: ולכן, בגופים האלה, ועדת המכרזים משמשת גם כוועדת פטור, ואת התפקידים שממלא החשב הכללי ממלא מנכ"ל אותו גוף, שהוא צריך לקבל את האחריות.
יואל בריס: לכן, אני לא רואה פה אבסורד ואני לא מבין לאן מר רון מוביל.
יואל בריס: ממה שהוא מציע יכולות להיות שתי חלופות: או שנבטל את ועדות הפטור ביחידות הסמך ואז, לדעתי, זה ממש לא אפשרי, מנהלית, לתפקד, או – לבטל את כל הרפורמה כולה בגלל שזה לא מסתדר עם איזשהו מבנה ביחידות הסמך של משרד הבריאות, וזה, בוודאי שאני לא מציע.
מנחם בן-ששון: שלשיטתך - זה צריך להסתדר אם אנשים ימנו את חליפיהם.
יואל בריס: אם הם ימנו את חליפהם, או שלא, הם לא חייבים.
יואל בריס: גם במשרד ממשלתי, אם יש משרד ממשלתי שבו שלושת בעלי התפקידים - - ואגב, במכרזים מאד חשובים אנחנו יודעים שיושבים בעלי התפקידים בעצמם.
יואל בריס: במכרזים מאד גדולים, גם יועץ משפטי של משרד האוצר יושב בוועדת מכרזים עצמה, כי אלה נושאים חשובים- מכירת בנקים, או דברים כגון אלה.
יואל בריס: אז במצב כזה, אם יעלה פטור ממכרז, אז נכון ששורה מתחת, כמו שאמרתי – זה מה שיקרה: יישבו, יחליטו על הפטור, ושורה מתחת גם יאשרו את הפטור.
יואל בריס: אבל זה בכל זאת במעמד אחר ובמנגנון אחר מבחינת הליך קבלת ההחלטות והערר עליהם.
עידו עשת: למי תוגש ההשגה על ועדת הפטור ביחידת סמך?
יואל בריס: לכל אחד משלושת בעלי התפקידים.
עידו עשת: למי תוגש ההשגה, אני שואל.
עידו עשת: ועדת הפטור של יחידת הסמך החליטה על פטור.
עידו עשת: למי תוגש ההשגה?
יואל בריס: למשרד האוצר או לחשכ"ל.
יואל בריס: גם היום, החלטות פטור של יחידות סמך מגיעות אל ועדת הפטור.
מנחם בן-ששון: היום כולם מגיעים.
יהודה רון: אבל היא לא היגיעה עד 2.5.
יהודה רון: היא עד חצי מיליון.
יהודה רון: מעבר לחצי מיליון – לאיפה היא הולכת?
יואל בריס: מה קורה בחצי מיליון?
יואל בריס: – שאין לו הרשאה.
יואל בריס: אז זה עניין שלכם.
יואל בריס: אז הוא מגיע בכל מקרה.
יואל בריס: זה מתחיל בוועדת המכרזים של המטה.
מנחם בן-ששון: הוא מגיע ישר לוועדת הפטור המשרדית.
מנחם בן-ששון: יש לוועדה הזו סדר גודל של 2.5 מיליון?
מנחם בן-ששון: לכן זה יתחיל שם.
יואל בריס: יתחיל בוועדת המכרזים המשרדית ויעלה לוועדת הפטור המשרדית.
יהודה רון: אם הבנתי נכון – מה שאתה מציע הוא שבוועדת המכרזים המרכזית של המשרד, שהיא גם ועדת המכרזים של בתי החולים, כי בתי החולים פונים אליהם מעבר לסמכות שלהם, שיישב שם מנכ"ל בעצמו - -
יואל בריס: מה אתה מציע?
יואל בריס: מה אתה רוצה שיהיה?
יהודה רון: את דעתי אתה יודע.
יהודה רון: אני חושב שלהטיל על ועדת הפטור שהיא מורכבת אישית מהמנכ"ל, היועץ המשפטי והחשב, להפיל עליהם עכשיו את כל העבודה, זה כמעט בלתי אפשרי.
יהודה רון: מה שאני חושב – יושב שם בוועדת הפטור המרכזית גם החשב, גם יועץ משפטי ובמקרה הזה, במקום המנכ"ל יושב סמנכ"ל.
יהודה רון: אני חושב שאת העבודה שצריכה לעשות הוועדה הזו, ועדת הפטור המשרדית, יכולה לעשות ועדת המכרזים.
יהודה רון: אחרת, שוב – אתה יוצר מצב שבו אתה מאלץ את המנכ"ל לשבת בוועדות כי הוועדה הזו לא תוכל לאשר מעבר ל – 45 אלף - -
מנחם בן-ששון: על השאלה הזו עניתי לפני שבועיים –שלושה.
מנחם בן-ששון: אמרתי כך: אם מספר הבקשות לפטור יעמוד על מספר הבקשות היום, אז יש כשלון חרוץ בהבנת המהלך.
מנחם בן-ששון: כי המהלך הזה הוא לא רק המהלך של 10א.
מנחם בן-ששון: המהלך הוא גם מהלך של יצירת חלופות.
מנחם בן-ששון: החלופות הן חלופות שחלקן היו קיימות קודם, אבל לא היו ממוסדות כל כך.
מנחם בן-ששון: היום הן כתובות, חלקן יהיה מעוצב או מגולף בתוך מנגנוני המחשוב המשרדיים ולכן, המסלולים הללו יהיו מובנים.
מנחם בן-ששון: ולכן, ההנחה שלי היא שמספר הבקשות לפטור חייב לרדת בצורה דרסטית.
מנחם בן-ששון: איך אני יודע שהוא יירד בצורה דרסטית?
מנחם בן-ששון: אני אעשה על זה פיקוח.
מנחם בן-ששון: אנחנו אף פעם לא עושים מהלך בלי לעשות בקרה.
מנחם בן-ששון: והיה אם לא- אז הוראת השעה באיזה שהוא מקום תיתקע ותחזור אלינו, וננסה למצוא גלגל אחר.
מנחם בן-ששון: לכן שאלתי את השאלות, ואני מאמין שזה כן יצליח ואני מאמין שיירד בצורה דרסטית מספר הפטורים.
מנחם בן-ששון: זו התשובה שלי, דווקא כאיש לא מקצועי שרואה את זה.
יהודה רון: רק הערה –בדקנו את כל הפטורים שלנו וניסינו לראות גם מתוכם באמת יירדו.
יהודה רון: יחסית זה שולי.
מנחם בן-ששון: אז ביקשתי את היועץ המשפטי שלנו לעשות עבודה דומה למה שאתה עשית.
מנחם בן-ששון: יש לנו ישיבה על פטורים ב- 26.
מנחם בן-ששון: תבואו.
מנחם בן-ששון: באותה ישיבה עוד פעם נחזור אל מניין הפטורים ונראה שפטור X יש לו פתרון במסלול ממוכן, ופטור Y יש לו פתרון במכרז סגור מתוך רשימה, פטור אחר – יש לו בהתקשרות מוקדמת.
מנחם בן-ששון: חלק מהדברים כבר אמרתי, בזמנו.
מנחם בן-ששון: אני מניח שאני אצטרך לומר אותם עוד פעם.
מנחם בן-ששון: זו התשובה שלי.
מנחם בן-ששון: אין לי תשובה טובה יותר.
מנחם בן-ששון: נעבור לסעיף (3)- בסעיף (3) לי יש בעיה.
מנחם בן-ששון: לא נראה לי שבגלל הבעיות הללו אני אצטרך לכתוב סעיף מיוחד למערכת המשטרתית.
מנחם בן-ששון: מבחינתי, שביחידות הסמך – שירות בתי הסוהר, לי אין בעיה שיוצג - -
יואל בריס: נצטרך לקרוא לנציג שלהם שוב, כי זה היה בנפשם בעת - -
מנחם בן-ששון: אם המפכ"ל היה מקפיד על הדירוג המקצועי לעומת הדירוג הממשלתי – מחויבותו לממשלה, אז הדברים היו נראים אחרת.
מנחם בן-ששון: ראיתי שגם המפכ"ל לא תמיד מקפיד על כך.
מנחם בן-ששון: הוא מנסה לנהל את הממשלה בדרך של ביקורת, כשמדובר בניצב לעומת רב ניצב.
מנחם בן-ששון: אני מבקש להציע למשטרה, לשירות בתי הסוהר, ומשמר בתי המשפט – לא לאבד את הצפון, וכמו שמשרד הבריאות נכנס לתוך המסגרת הזו בסעיף (2) – שגם הם ייכנסו, יימצאו חלופות.
מנחם בן-ששון: לא יכול להיות שאני בונה סעיף מיוחד בגלל שהם לא מוצאים שם חלופות.
עומר דקל: לדעתי הם הקשו על עצמם.
עומר דקל: הם אמרו : לגבי משטרה, שב"ס ומשמר בתי המשפט – בראש ועדת הפטור יעמוד ניצב או בעל דרגה מקבילה.
עומר דקל: זה נראה לי סביר.
יואל בריס: הם לא רצו שהמפכ"ל יישב בוועדת פטור משרדית.
יואל בריס: כיוון שאמרנו שהמנכ"ל, הוא ולא אחר, הרי הוא המנכ"ל של המשטרה, לצורך העניין.
יואל בריס: אז המפכ"ל צריך לשבת, הוא ולא אחר.
יואל בריס: הוא רצה שלא הוא יישב, אלא ניצב, והיתה חשובה להם ההפרדה הזו.
מנחם בן-ששון: הבעיה שלו היא לא שם.
מנחם בן-ששון: הבעיה שלו היא בערר.
מנחם בן-ששון: ואז, מה יקרה?
עומר דקל: ואז יש סעיף אחד שהוא בעייתי עבורו, וזה סעיף 3(20).
עומר דקל: לגבי יתר הפטורים אין לו בעיה: יישב ניצב ויחליט.
עומר דקל: בשביל זה יש את ועדת הפטור המשרדית שלו, של המשטרה כיחידת סמך ושב"ס כיחידת סמך.
עומר דקל: אבל אז יש רק בעיה אחת, עם סעיף 3(20) כי אז יוצא שהוא צריך לאשר פטור לרכישת ציוד משרדי, ואחר כך – יושבת על זה ועדת הפטור.
עומר דקל: אז מה שמבקשים – בואו נעשה את זה הפוך.
עומר דקל: ועדת הפטור תאשר, אבל אחרי שוועדת הפטור תאשר, אני גם אצטרך לאשר.
עומר דקל: זה סדר הדברים, זה לא נראה לי - -
יואל בריס: עדיין יוצא שהחשב, שהוא גם בעל דרגה, והיועץ המשפטי, שהוא גם בעל דרגה, מגישים השגה על החלטה שהתקבלה שבה המפכ"ל היה בדעת רוב, אל משרד האוצר.
יואל בריס: יוצא פה מצב - -
מנחם בן-ששון: כל מנכ"ל משרד – כן, והמפכ"ל – לא?
יואל בריס: יש הבדל בין מנכ"ל משרד לבין מפכ"ל.
מנחם בן-ששון: והרמטכ"ל?
מנחם בן-ששון: מה קורה שם?
יואל בריס: אני מתאר לעצמי שהוא לא יושב בשום מכרז מעולם, בכל דרך שהיא.
מנחם בן-ששון: אבל יש מנכ"ל בתי המשפט, זה ודאי יש.
מנחם בן-ששון: אז מה אני צריך את משמר בתי המשפט?
מנחם בן-ששון: שהוא יישב.
יואל בריס: לא, הם יחידה עצמאית.
מנחם בן-ששון: בתוך בתי המשפט, אבל האחראי עליהם הוא המנכ"ל.
יואל בריס: היתה מחשבה להגיד שזה יהיה מנכ"ל המשרד, אבל אז- שוב - -
מנחם בן-ששון: מנהל בתי המשפט בתוך בתי המשפט הוא ממונה על משמר בתי המשפט?
מנחם בן-ששון: – כן.
מנחם בן-ששון: אז תוריד את זה.
יואל בריס: אבל יש הפרדה ארגונית.
יואל בריס: נחזור רגע למשטרה.
יואל בריס: הייתי יכול להגיד – אז שיילך למנכ"ל המשרד לביטחון פנים.
יואל בריס: אבל לא.
יואל בריס: המשרד לביטחון פנים זה גוף אחד, ו - -
מנחם בן-ששון: יש פה תפיסה מעוותת.
מנחם בן-ששון: יש להם עצמאות תפקודית, אין להם עצמאות ניהולית.
מנחם בן-ששון: גם בבתי המשפט, מי שקובע היום אם בית משפט מצטייד בבניין כזה או אחר, זה בדומה למשרד הבריאות – זה מנכ"ל המשרד.
מנחם בן-ששון: אף אחד לא חושב לרגע שסמכותו של איש משפט היא לגבי בינוי של בית משפט.
מנחם בן-ששון: הוא לא רוצה את זה, גם.
מנחם בן-ששון: אז לגבי מה אנחנו מדברים?
יואל בריס: אבל זה מטיל על מנהל בתי המשפט עכשיו גם את המעמסה של - - -.
יואל בריס: בשביל זה יש לו יחידת סמך, הוא רוצה להשאיר את זה שם.
יואל בריס: אבל יש בעיה עם יחידת הסמך הספציפית הזו.
יואל בריס: אני מציע, בכל מקרה, בגלל שהנושא הזה היה - -
מנחם בן-ששון: אבל אני רוצה לדעת, שהם יבואו אלי, כל אחת מהיחידות האלה – שישלחו מכתב, ושיסבירו לי מי הוא ראש יחידת הסמך ומדוע הבעיה קיימת.
מנחם בן-ששון: שיציירו את זה בתרשים, ולפי זה אני אדע אם בכלל שווה.
מנחם בן-ששון: בינתיים אני לא מאשר את סעיף (3).
מנחם בן-ששון: אני לא מבין למה הם לא באו לכאן היום.
מנחם בן-ששון: מי פטר אותם מלהגיע?
מנחם בן-ששון: אני לא פטרתי אותם מלבוא.
מנחם בן-ששון: למה הם לא פה?
יואל בריס: הם היו פה בדיונים רבים.
יואל בריס: היו”ר מנחם בן-ששון: משירות בתי הסוהר?
יואל בריס: הם היו בדיונים בלתי רלבנטיים.
יואל בריס: בעניין הזה המשטרה ייצגה את כל הגופים כאחד.
מנחם בן-ששון: אתה רוצה שאני אצביע היום?
מנחם בן-ששון: אני לא מאשר את סעיף (3).
יואל בריס: קודם כל – ההצבעה על התקנות היא על כל התקנות.
יואל בריס: תקנות אפשר לאשר או לא.
מנחם בן-ששון: שיביאו לי נייר כתוב, שיסביר לי בתרשים מפורט מה היה הבעיה בתקנות אם לא יהיה סעיף (3).
סלה עטר כץ: אם תישאר התקנה בכל זאת, ואם ישכנעו אותך גם הפעם, אז יש בעיה – חסרות שם כמה מילים.
סלה עטר כץ: המילה "רשאי".
יואל בריס: קראתי אותה, למרות שהיא לא היתה קיימת.
סלה עטר כץ: יש עוד כמה מקומות שהיא חסרה.
סלה עטר כץ: כתוב: "..
סלה עטר כץ: יינתן להחלטות של ועדת הפטור"- מה יינתן?
סלה עטר כץ: חסרה המילה "אישור".
מנחם בן-ששון: יש כאן עניינים תחביריים, את צודקת.
מנחם בן-ששון: יתקנו.
עומר דקל: יש לי הערה, ואני ידוע שהיא תידחה על ידי כבודו.
עומר דקל: זו תקנה שהציבור אינו יכול לעמוד בה שכל החלטת פטור מעל 45 אלף שקלים תלך לוועדת הפטור.
עומר דקל: זו תקנה שהציבור אינו יכול לעמוד בה, לדעתי – באופן חד משמעי.
עומר דקל: הם ירוצו מהר מאד לשנות את הוראת השעה.
מנחם בן-ששון: אתהה מציע להעלות את הרף.
עומר דקל: להעלות לסכום יותר גבוה.
מנחם בן-ששון: תציע את הסכום.
עומר דקל: הסכום לעולם יהיה שרירותי.
מנחם בן-ששון: תציע לי, בכל זאת, את הסביבה שלו.
מנחם בן-ששון: אתה זוכר ש- 2.5 מיליון לקחתי לחשב.
מנחם בן-ששון: אז עכשיו, תן לי סכום אחר שהוא בין 2.5 מיליון ל – 45 אלף, שהוא סביר, בעיניך, שאפשר לחיות אתו.
עומר דקל: הייתי חושב – 500 אלף שקלים.
יהודה רון: זה גם מעט.
יהודה רון: היום היא יכולה לאשר עד 700 אלף.
עומר דקל: אבל בסייג אחד – שהוא סייג השקיפות.
עומר דקל: כלומר, החלטות פטור - -
מנחם בן-ששון: עוד נגיע לזה.
עומר דקל: רק נאמר – ללא ויתור על דרישת השקיפות.
עומר דקל: אני, כשלעצמי, מנקודת המבט של שמירה על טוהר המידות, החשיבות העיקרית בעיניי היא העניין של השקיפות.
יהודה רון: היום ועדת המכרזים יכולה לאשר עד 700 אלף ובמקרה של מתכננים – עד מיליון ו – 200 אלף - -
מנחם בן-ששון: למתכננים לא הגענו.
יואל בריס: 500 אלף בוודאי גבוה.
יואל בריס: כל הרעיון היה - -
מנחם בן-ששון: מה זה גבוה?
מנחם בן-ששון: אני אחזור על מה שאמרתי - אם הנחתי היא נכונה, אז לא איכפת לי שיהיה כתוב שם גם אגורה.
מנחם בן-ששון: אם תשובתי קודם היא נכונה, אז תשובתי לך היא אותה תשובה: נישאר עם 45 אלף ולא נשנה.
מנחם בן-ששון: אם יש כשל, אז הכשל קיים.
מנחם בן-ששון: אני רוצה להציע לשניכם הצעה, שאת הסכום הזה, זאת אומרת – באיזה שהוא מקום ייכתב שרשאי שר המשפטים ושר האוצר – אחד בהסכמת השני, לפי ההגדרה, לבוא ולתקן בוועדת החוקה, בתקנות - - קריאות: שר האוצר.
יואל בריס: תמיד אני יכול לבוא לוועדת החוקה.
יואל בריס: בלי ועדת חוקה זה בלתי אפשרי.
מנחם בן-ששון: יש הערה על סעיף קטן (1)?
יואל בריס: הוא עבר להיות לא פטור.
יואל בריס: ההגדרה, היום, ולפי תפיסתי זה הרבה יותר נכון – גם אנחנו חשבנו כך, אבל למרות שחשבנו כך - שיפצנו את הבית ולא בנינו בית חדש, אבל הנכון הוא שזכות ברירה היא חלק מההתקשרות הקודמת, ולכן היא לא פטור ממכרז, לכן יצאה ההתקשרות הזאת מגדר 3 – שהיה 3(27) והפך להיות 3ג', ונדרש אישור ועדת מכרזים.
יואל בריס: אבל זה לא פטור ממכרז.
מוטי כהן: לא בדיוק הבנתי את ההבדל.
מוטי כהן: גם קודם זה היה טעון סיווג של ועדת המכרזים, וגם עכשיו.
מוטי כהן: - -
יואל בריס: ההבדל הוא דרמטי.
יואל בריס: אם בעבר מימוש זכות ברירה היה - - קודם כל, אצלכם ההבדל הוא פחות דרמטי כי לא היתה לכם ועדת פטור.
יואל בריס: אבל אצלנו, מעל 700 אלף זה היה טעון אישור ועדת פטור מרכזית.
יואל בריס: הדבר השני הוא שמבחינת הסכום בשלב ההתקשרות הראשונה – כולל זכות הברירה, אם זה בסכום שדורש אישור, אז היא תדרוש את האישור בשלב ההוא, והיא לא תדרוש אישור נוסף בשום שלב, על מימוש זכות הברירה.
יואל בריס: והדבר שהוסף, לבקשת הוועדה, זה שבמימוש זכות ברירה, כאשר ההתקשרות המקורית היתה בפטור ממכרז, וזכות הברירה היא מעל מיליון שקל- זה בכל זאת אירוע מספיק חריג, שיחייב אישור של ועדת הפטור.
קריאה: המרכזית.
יואל בריס: האמת היא שעכשיו כתוב "המרכזית", אבל לכאורה, - -
קריאה: כתוב "ועדת הפטור".
יואל בריס: - - לא תיקנתי את זה.
יואל בריס: כשכתבתי את הוראת השעה, עוד לא היה את הסעיף ההוא.
יואל בריס: עכשיו, כשיש לנו את 3ג', נכון יהיה לומר שהאישור במקרה כזה יהיה של ועדת הפטור המשרדית.
יואל בריס: זה בטווח שלה.
יואל בריס: אם זה מעל מיליון, ופחות מ- ארבעה, אין סיבה שזה יילך ישר למשרד האוצר.
יואל בריס: זה בסך הכל מימוש זכות ברירה.
יואל בריס: אני גם ארצה לראות מתי לא אישרנו מימוש זכות ברירה במשרד האוצר.
יואל בריס: ישבתי שם חמש שנים.
יואל בריס: זה דבר שאתה כמעט אוטומטית מאשר אותו.
יואל בריס: האיש נמצא שם, הוא בפרויקט, יש זכות ברירה - -
מנחם בן-ששון: מה שאמרת הוא – כיוון שמדובר פה בזכות ברירה, ואתה מחייב שזה יגיע לוועדת הפטור המשרדית, במקרה הזה אמרתי שאני לא רוצה לפקוק אותה, אבל זה יפקוק אותה.
מנחם בן-ששון: שם יש המון החלטות.
יואל בריס: ההחלטות של ה- 45 עד 500 אלף לצורך העניין הן רבות הרבה יותר ממימוש זכות ברירה, אני חושב.
יואל בריס: למעט, אולי, משרד הבינוי והשיכון.
יואל בריס: אם לא היתה הוראת שעה, אז 3ג' היה הולך לוועדת הפטור המרכזית.
יואל בריס: כיוון שיש הוראת שעה, אני מציע לקבוע בהוראת השעה שזה יילך לוועדת הפטור המרכזית.
מנחם בן-ששון: זה נכון, אבל הוא שואל אותך מה לגבי הגופים שאינם - -
יואל בריס: לגבי הגופים האלה – 3ג' – בכל מקרה הם אף פעם לא מגיעים לוועדת הפטור, כי אצלם – ועדת הפטור היא ועדת המכרזים.